ඇහැට වන්දි බොරුව උඩුදුවයි
හිටපු සෞඛ්ය ඇමැති කෙහෙළිය රඹුක්වැල්ල මහතාගේ පාලන සමයේදී මෙරටට ගෙන්වන ලද අක්ෂි දියරය භාවිතයෙන් කාලීන හා පූර්ණකාලීන අන්ධභාවයට ලක්වූ රෝගීන් එකසිය පනහකට ආසන්න පිරිසකට වන්දි ලබාදෙන බවට හිටපු සෞඛ්ය ඇමැතිවරයා ලබාදුන් පොරොන්දුව මේ දක්වා ඉටුකර නැතැයි වින්දිතයෝ චෝදනා කරති වන්දි ලබාදීමේ කටයුතු සිදු නොවීම සම්බන්ධයෙන් වත්මන් සෞඛ්ය ඇමැති වෛද්ය රමේෂ් පතිරණ මහතාට ද වින්දිතයන් විසින් මීට මාස හතකට පෙර පැමිණිලි කර ඇතත් මේ දක්වා විසඳුම් ලැබී නැත එම අක්ෂි දියරය භාවිත කළ ඇතැම් රෝගීන් වැඩිදුර වෛද්ය ප්රතිකාර සඳහා ඉන්දියාවට යැවීමට අවශ්යව ඇතත් ඒ සඳහා අවම වශයෙන් රුපියල් ලක්ෂ විසිපහක මුදලක් අවශ්ය වන බවත් වෛද්යවරු ප්රකාශ කරති වින්දිතයන් සම්බන්ධයෙන් වෛද්ය හා සිවිල් අයිතිවාසිකම් පිළිබඳ වෛද්යවරුන්ගේ වෘත්තීය සන්ධානය අවස්ථා ගණනාවකදී වත්මන් සෞඛ්ය පරිපාලනයට කරුණු පෙන්වා දී ඇතත් ඒ සම්බන්ධයෙන් ක්රියාත්මක නොවීම කනගාටුවට කරුණක් බවද ඔවුහු පවසති කෙසේ වෙතත් අක්ෂි දියරය භාවිතයෙන් අගතියට පත් රෝගීන්ට පිළිසරණක් වීම සඳහා තමන් අරමුදලක් ආරම්භ කිරීමට පියවර ගන්නා බව එම සන්ධානයේ සභාපති විශේෂඥ වෛද්ය ජීජී චමල් සංජීව මහතා දිවයින ඉරිදා සංග්රහයට ප්රකාශ කළේය සුජීව තත්සර